15 ഐഎഎസ് ഉദ്യോഗസ്ഥരെ സ്ഥലംമാറ്റി തിരുവനന്തപുരം: സംസ്ഥാനത്ത് ഭരണ നിര്വ്വഹണ വിഭാഗത്തില് വന് അഴിച്ചു പണി. ജില്ലാ കളക്ടര്മാര് അടക്കം 15 ഐഎഎസ് ഉദ്യോഗസ്ഥരെ സ്ഥലംമാറ്റി സര്ക്കാര് ഉത്തരവിറക്കി. പ്രവേശന പരീക്ഷാ കമ്മീഷണറായിരുന്ന എ. ഗീതയെ വയനാട് ജില്ലാ കളക്ടറായി മാറ്റി നിയമിച്ചു.ടി.വി. അനുപമയ്ക്കാണു പ്രവേശന പരീക്ഷ കമ്മീഷണറുടെ അധിക ചുമതല നല്കിയത്. എംപ്ലോയ്മെന്റ് ആന്ഡ് ട്രെയിനിംഗ് ഡയറക്ടറായ വി.ആര്. പ്രേംകുമാറിനെ മലപ്പുറം കളക്ടറാക്കി. കൊല്ലം ജില്ലാ കളക്ടറായി അഫ്സാന പര്വീണിനെ നിയമിച്ചുഎസ്. ചന്ദ്രശേഖരനാണ് കണ്ണൂര് കളക്ടര്. കേരള സ്റ്റേറ്റ് ഐടി മിഷന് ഡയറക്ടറാണ് ചന്ദ്രശേഖര്.കൂടാതെ ണ്ണൂര് കളക്ടറായിരുന്ന ടി.വി. സുഭാഷിനെ കൃഷി ഡയറക്ടറായി നിയമിച്ചു. 2014 ബാച്ച് ഐഎഎസുകാരെയാണ് വിവിധ ജില്ലകളില് കളക്ടര്മാരായി നിയമിച്ചത്. സ്ത്രീകളുടെയും കുട്ടികളുടെയും വികസന വകുപ്പിന്റെ ചുമതല നിര്വഹിച്ച അനുപമ ഐ.എ.എസിനെ പട്ടിക വര്ഗ വികസന വകുപ്പ് ഡയറക്ടറായി മാറ്റി നിയമിച്ചു. മുഹമ്മദ് വൈ. സഫറുള്ളയെ ജിഎസ്ടി വകുപ്പിന്റെ സ്പെഷല് കമ്മീഷണറാക്കിയും ഉത്തരവായി. The post 15 ഐഎഎസ് ഉദ്യോഗസ്ഥരെ സ്ഥലംമാറ്റി first appeared on MalayalamExpressOnline.